Gusi Bengkak: Punca, Simptom & Rawatan

Pernahkah anda merasakan gusi anda bengkak, berwarna kemerahan, menjadi lembut atau meradang selepas memberus, memflos gigi, atau makan makanan yang keras? Jika ya, anda berkemungkinan menghidapi gingivitis atau keradangan gusi. Sekiranya anda sering mengalami simptom-simptom ini, anda haruslah berjumpa dengan doktor gigi anda untuk mengelakkan masalah gusi ini berlanjutan. Artikel ini akan menerangkan dengan lebih lanjut info-info mengenai gusi bengkak.

Penyebab utama gusi bengkak atau keradangan gusi (gingivitis) ialah pembentukan plak. Plak, atau biofilem, terbentuk apabila kebersihan mulut yang tidak dijaga dengan baik seperti memberus gigi dua kali sehari. Berikut merupakan langkah-langkah bagaimana plak boleh terhasil dan menyebabkan gusi menjadi bengkak:

Plak adalah biofilem atau lapisan yang sangat halus dan melekit yang dihasilkan oleh bakteria yang membiak di dalam mulut apabila terdapat interaksi antara bakteria ini dengan bahan makanan yang mengandungi gula dan kanji. Plak ini terbentuk dengan sangat cepat, oleh itu, ia perlu disingkirkan setiap hari dengan memberus gigi.Plak yang terkumpul akan menebal dan menghasilkan karang gigi atau tartar atau kalkulus yang keras. Karang gigi ini boleh menjadi tempat pembiakan bakteria. Karang gigi ini sukar untuk dihapuskan, dan ia mampu menjadi perisai untuk melindungi bakteria pada gigi dan gusi. Bakteria yang semakin banyak ini menyebabkan keradangan pada gusi. Anda memerlukan pembersihan gigi secara profesional di klinik pergigian untuk menghilangkan karang gigi ini.Gusi menjadi radang. Semakin lama plak dan karang gigi melekat pada gigi, semakin serius radang gusi anda. Lama kelamaan, gusi akan menjadi semakin bengkak dan semakin mudah berdarah. Kerosakan gigi (karies gigi) juga akan berlaku. Jika tidak dirawat, radang gusi boleh mengakibatkan jangkitan dan keradangan pada tulang rahang pula (periodontitis) dan boleh membawa kepada kerosakan gigi kekal.

Antara punca-punca lain yang boleh meningkatkan risiko gusi bengkak ialah:

Tidak memberus gigi dua kali sehariMenghisap rokok atau mengunyah tembakauUmur yang lebih tuaMulut keringTidak mengambil makanan seimbang seperti kurang pengambilan vitamin CMenggunakan peralatan ortodontik yang tidak sesuaiSusunan gigi tidak teratur yang menyebabkan gigi tersebut sukar untuk dibersihkanPenyakit yang mengurangkan imuniti seperti leukemia, HIV/AIDS atau rawatan kanserUbat tertentu, seperti phenytoin untuk sawan epilepsi, dan ubat calcium-channel blocker yang biasa digunaka untuk sakit jantung, tekanan darah tinggi dan penyakit-penyakit lainPerubahan hormon ketika kehamilan, datang haid atau penggunaan pil perancangGenetikJangkitan virus dan kulat tertentu

Gusi yang sihat akan berwarna merah jambu pucat, tidak bengkak terletak rapat di sekeliling gigi. Simptom-simptom gingivitis atau bengkak gusi termasuklah:

Gusi bengkakGusi merahGusi yang mudah berdarah semasa memberus atau memflos gigiNafas berbauGusi surutGusi lembut

Doktor gigi akan membuat pemeriksaan yang teliti untuk melihat perubahan pada bahagian gusi bengkak termasuklah memeriksa plak dan karang gigi.

Sekiranya perlu, doktor gigi juga akan menggunakan x-ray gigi untuk melihat tanda-tanda keradangan atau jangkitan kuman pada bahagian tulang atau periodontitis.

Rawatan segera biasanya mampu menghalang perkembangan gingivitis kepada penyakit gusi yang lebih serius dan kehilangan gigi. Rawatan juga akan menjadi lebih cepat sekiranya gigi diberus sebanyak dua kali sehari dan pesakit tidak merokok

Antara rawatan yang boleh dilakukan di klinik pergigian termasuklah:

Pembersihan gigi dengan panskalaran (scaling). Penskalaran akan membuang semua kesan plak, karang gigi dan bakteria dari permukaan gigi dan bawah gusi.Penukaran alat ortodontik yang tidak sesuai. Bagi pengguna alat ortodontik seperti crown, bridge dan implant, saiz yang tidak sesuai boleh mengakibatkan radang gusi apabila terdapat plak yang terbentuk pada bahagian yang sukar dibuang.Penjagaan berterusan. Gingivitis biasanya hilang selepas penskalaran yang menyeluruh dan boleh dielakkan selagi anda meneruskan penjagaan gigi yang rapi seperti memberus gigi dua kali sehari, flos dan berkumur. Sekiranya anda konsisten, anda akan melihat gusi kembali normal dan sihat selepas beberapa hari atau minggu.Antibiotik. Jika didapati terdapat jangkitan pada gusi, antibiotik akan diberikan kepada pesakit

Antara cara penjagaan rawatan sementara yang boleh dilakukan di rumah termasuklah:

Memberus gigi dua kali sehari atau lebih baik selepas setiap kali makanMenggunakan berus gigi yang lembut dan menggantikannya sekurang-kurangnya setiap tiga hingga empat bulan sekaliMenggunakan berus gigi elektrik yang lebih berkesan untuk menghilangkan plak dan karang gigiFlos setiap hariMenggunakan ubat kumur untuk membantu mengurangkan plak di antara gigiMenggunakan pencungkil gigi, berus celahan gigi atau batang gigi yang direka khas untuk membersihkan celah-celah gigiMendapatkan pembersihan gigi di klinik pergigian secara berkala mengikut jadual yang disyorkanTidak merokok atau mengunyah tembakau

Bengkak gigi (gingivitis) yang tidak dirawat boleh menjadi penyakit gusi yang merebak ke tisu dan tulang (periodontitis) yang akhirnya akan membawa kepada kerosakan gigi yang kekal dan kehilangan gigi.

Sekiranya pesakit mengalami bengkak gigi yang kronik, ia sering dikaitkan dengan beberapa penyakit seperti penyakit respiratori, diabetes, penyakit arteri koronari, strok dan rheumatoid arthritis. Terdapat kajian bahawa bakteria yang bertanggungjawab mengakibatkan periodontitis mampu memasuki saluran darah anda melalui gusi, dan menjejaskan jantung, paru-paru dan organ lain. Namun, kajian ini masih diperingkat awal.

Trench mouth, juga dikenali sebagai necrotising ulcerative gingivitis (NUG), adalah bentuk gingivitis yang paling teruk yang bukan sahaja boleh membuatkan gusi menjadi bengkak, malah dijangkiti dengan pelbagai jenis bakteria, berdarah dan menyebabkan ulser yang teruk pada bahagian gusi yang bengkak. Namun begitu, trench mouth agak jarang berlaku.

1. Mayo Foundation for Medical Education and Research. (2017, August 4). Gingivitis. Mayo Clinic.


Kembung Perut: Punca, Simptom dan Rawatan

Apakah punca kepada masalah kembung perut? Artikel ini akan membincangkan punca, simptom dan rawatan kepada masalah kembung perut.

Angin adalah antara komponen di dalam usus yang tidak mempunyai sebarang bentuk atau saiz. Ia adalah hasil campuran gas dan air daripada pencernaan makanan. Angin di dalam saluran pencernaan dilepaskan daripada badan manusia apabila anda sendawa atau kentut. Kadangkala, masalah angin berlebihan ini boleh berlaku dan ia seringkali menyebabkan perut anda terasa senak, kembung dan and akan lebih kerap mengeluarkan angin.

Secara purata, seorang dewasa akan mengeluarkan angin dalam 15 ke 40 kali dalam sehari. Bagaimanapun, masalah perut kembung boleh berlaku jika anda mengambil sesetengah makanan atau menghadapi masalah usus.

Sistem pencernaan berbeza bagi setiap individu dan kerana ini, kembung perut lebih kerap terjadi pada sesetengah orang. Punca kembung perut boleh dibahagikan kepada dua: angin di bahagian atas salur pencernaan atau di bahagian bawah salur pencernaan. Angin di bahagian atas lebih banyak menghasilkan sendawa dan merupakan kesan akibat terlalu banyak udara terkumpul. Manakala kembung perut akibat angin di bahagian bawah pula seringkali merupakan kesan kepada ketidakhadaman makanan atau masalah usus.

Angin/ gas di dalam saluran pencernaan dihasilkan apabila kita menelan lebih banyak udara daripada biasa seperti ketika makan terlalu laju, mengunyah gula-gula getah, makan menggunakan gigi palsu yang tidak sepadan, merokok ataupun bagi bayi apabila terlalu banyak gelembung udara di dalam susu. Gas berlebihan pula dihasilkan apabila saluran pencernaan tidak dapat mencerna makanan-sama ada kerana komposisi makanan terlalu padat dan penuh karbohidrat ataupun kerana masalah bakteria pengurai di dalam usus. Faktor-faktor ini menyebabkan lebih banyak gas terkumpul dan perlu dilepaskan.

Antara contoh-contoh makanan yang boleh menyebabkan kembung perut adalah : kacang, bawang, brokoli, bunga kobis, asparagus, buah pir, epal, buah pic, prun, gula gula tanpa gula, dan gula gula getah, roti gandum, bijiran bran, bir, soda dan minuman berkarbonat, susu, krim, aiskrim, dan susu ais.

Produk tenusu berlaktosaFruktosa-sejenis gula dalam buah-buahan yang turut digunakan sebagai pemanis dalam minuman ringanKekacang dan branSorbitol-pengganti gula dalam gula-gula, gula-gula getah dan pemanis tiruanAir bergas dan alcoholSayuran seperti kubis, brokol, kubis bunga, bok choy

Punca-punca kepada masalah kembung perut adalah:

GastrikAsid Refluks(GERD)Jangkitan saluran pencernaanKetidakhadaman laktosaSindrom Keradangan Usus

Kadang-kala, masalah kembung perut adalah petanda kepada masalah kesihatan yang lebih serius. Jika berlaku, masalah-masalah ini seringkali terjadi bersama simptom-simptom tambahan dan lebih sukar untuk hilang. Antara masalah kesihatan yang sering menyebabkan kembung perut adalah:

1. Bahagian salur pencernaan atas:-Mulut, esophagus dan perut

Penyakit Refluk Gastroesophagus (GERD) : Esophagus adalah saluran pencernaan yang menghubungkan mulut dan perut. Penyakit ini terjadi kerana otot salur pencernaan pada bahagian ini tidak kuat dan makanan yang dimakan naik semula ke bahagian atas salur pencernaan bersama asid dari perut. Oleh itu, pesakit GERD kerap sendawa serta mengalami rasa pedih pada bahagian ulu hati.Penyumbatan salur pencernaan : Masalah ini lebih kerap berlaku pada bayi dan kanak-kanak. Usus mungkin tersumbat atau tidak terbentuk dengan sempurna menyebabkan masalah kerap muntah dan sendawa.Masalah Gastrik: Penghasilan asid yang berlebihan atau perlindungan dinding perut yang bermasalah disebabkan oleh bakteria E. coli boleh menyebabkan masalah ini berlaku. Ia juga boleh disebabkan pengambilan ubat tahan sakit yang berpanjangan.

2. Bahagian salur pencernaan bawah-usus kecil dan usus besar

Ketidakhadaman laktosa/Fruktose/Gluten: Pesakit yang menghidapi masalah ini tidak boleh mencerna makanan yang mengandungi kandungan laktosa/fruktosa/gluten kerana ia sukar atau tidak dapat dicerna oleh usus mereka. Pesakit boleh mendapat kembung perut dan cirit birit apabila mengambil makanan yang berkenaan.Penyakit seliak (Celiac disease) : Penyakit seliak juga adalah masalah ketidakhadaman gluten tetapi ia lebih serius. Pesakit Seliak mempunyai masalah autoimun di mana system imun badan mereka akan menyerang sel-sel sihat di dalam usus apabila mereka mengambil makanan bergluten. Pesakit Seliak kerap mendapat cirit birit dan juga hilang berat badan. Bagi kanak-kanak, najis mereka mungkin lebih cair, lebih berminyak serta lebih busuk dan besar.Sindrom rengsa/iritasi usus (IBS) : Punca sebenar masalah rengsa/iritasi usus masih tidak diketahui tetapi ia mungkin berlaku disebakan masalah imun atau usus yang terlalu sensitif. Simptom berkaitan termasuk kejang dan sakit perut, kembung perut dan kerap kentut atau sendawa, sembelit atau cirit-birit.Sindrom tertumbuhan lampau bakteria (bacterial overgrowth syndrome) : Pesakit yang mengalami masalah mempunyai bakteria yang terlalu banyak di dalam usus mereka. Pertumbuhan bakteria yang terlampau menghasilkan gas yang banyak dan menyebabkan kembung perut.Jangkitan usus/radang akut(AGE): Jangkitan bakteria/kuman boleh berlaku dan mengganggu pencernaan sekaligus menyebabkan penghasilan gas yang lebih banyak daripada biasa. Kebiasaannya, ia berlaku disebabkan pembuatan makanan yang tidak bersih atau amalan pembersihan tangan yang tidak betul.

Masalah lain yang kurang biasa terjadi adalah seperti ulser perut, sembelit kronik, penyumbatan usus, hernia dan kanser.

Secara amnya, masalah kembung perut adalah masalah yang tidak perlu dirisaukan. Ia mungkin mendatangkan rasa malu dan ketidakselesaan tetapi jarang sekali memerlukan rawatan intensif.

Jika ianya kerap terjadi, anda mungkin perlu mengubah cara hidup atau diet anda. Dapatkan nasihat doktor jika anda terlalu kerap mengalami masalah kembung perut, dan kerap mengalami cirit birit, muntah, sembelit, kurang berat badan yang tidak dirancang ataupun darah pada najis anda bersama symptom ini. Doktor anda mungkin memeriksa berat badan, membuat ujian daran ataupun meminta anda melakukan kolonoskopi atau endoskopi jika perlu.

Ubat-ubatan yang digunakan untuk melegakan kembung perut adalah seperti:

Ubat Gastrik: Ubat gastrik jenis Proton Pump Inhibitor boleh digunakan untuk merawat masalah gastrik dan juga GERD. Contoh ubat ini adalah Omeprazole, Pantoprazole dan Esomeprazole.Suplemen Laktosa :Enzim laktosa boleh diambil untuk membantu pencernaan laktosa bagi pesakit yang mempunyai masalah ketidakhadaman. Simethicone : Ubat ini mempunyai komposisi yang dapat membantu memecahkan gelembung gas sekaligus mengurangkan penghasilannya.Activated charcoal(Arang) : Digunakan untuk merawat jangkitan usus dan keracunan makanan. Pil arang juga boleh membantu mengurangkan ketidakselesaan kembung perut. Ia boleh diambil sebelum dan selepas makan.Probiotik : Digunakan untuk merawat jangkitan usus. Ia boleh menyeimbangkan bakteria baik di dalam saluran pencernaan.

Beberapa cara pencegahan boleh dilakukan untuk mengelakkan masalah ini. Ia adalah:

Memandangkan sebab utama kembung perut adalah tabiat pemakanan, anda perlu mengubahnya. Antara rawatan tanpa ubat yang boleh dilakukan ialah:Kunyah makanan dengan betul dan kurangkan atau elakkan makanan yang menyebabkan usus anda menghasilkan lebih banyak gas. Pastikan gigi palsu yang anda pakai bersesuaianKurangkan makanan berlemak Minum teh pudina untuk mengurangkan kembung perutBerhenti merokok, berhenti minum minuman bergas dan alcoholMencuba produk tanpa laktosa bagi pesakit yang mempunyai ketidakhadaman.Mengambil halia Mencatat nota makan untuk mengenal punca

Kesimpulannya, masalah kembung perut adalah masalah yang biasa berlaku dan ia petanda pencernaan normal. Namun, dapatkan nasihat doktor jika anda mempunyai symptom-simptom tambahan.

Kembung perut-my health.govGas in the digestive tract – National Institute if Diabetes and Digestive and Kidney DiseasesFlatulence – NHS informIntestinal Gas – Mayo clinic


Kanser Tekak: Punca, Simptom dan Rawatan

Apakah punca kepada masalah kanser tekak? Artikel ini akan membincangkan punca, simptom dan rawatan kepada masalah ini

Kanser tekak ialah istilah umum yang merujuk kepada beberapa jenis kanser yang boleh dihidapi pada bahagian tekak. Jenis-jenis kanser ini boleh dikategorikan mengikut lokasinya seperti yang dijelaskan dibawah:

Farinks ialah saluran tekak dan sebahagian daripada sistem penghadaman yang terletak selepas bahagian mulut. Ia dibahagikan kepada tiga bahagian iaitu:

Nasofarinks: Bahagian farinks paling atas, yang terletak di belakang rongga hidung
Orofarinks: Bahagian tengah, yang berada di belakang mulut dan terdiri daripada bahagian tonsil, lelangit belakang dan pangkal lidah
Laringofarinks: Bahagian farinks paling bawah, yang terdapat pembahagian antara farinks dan larinks (kotak suara)

Selain daripada farinks, struktur lain yang boleh terdedah kepada kanser ini ialah larinks ataupun dikenali sebagai kotak suara. Bukan sahaja ia mengandungi pita suara, ia juga merupakan struktur yang penting untuk melindungi saluran pernafasan kita kerana ia mempunyai injap yang boleh terbuka dan tertutup semasa bernafas bagi mengelakkan bendasing daripada memasuki ke dalam kerongkong. Larinks terbahagi kepada tiga bahagian utama iaitu:

Glotis: Bahagian tengah yang mengandungi pita suara
Supraglottis: Kawasan di atas pita suara
Subglottis: Kawasan di bawah pita suara dan di atas trakea (tenggorokan)

Kesemua bahagian larinks dan farinks ini boleh dihidapi kanser tekak. Namun begitu, kawasan yang paling kerap dihidapi kanser tekak ialah bahagian orofarinks.

Punca utama kanser ini ialah merokok dan minum arak. Sekiranya seseorang individu menggunakan kedua-dua bahan ini, maka risiko akan meningkat dengan berganda.

Kanser ini juga boleh dihidapi oleh orang yang tidak merokok. Berdasarkan statistik, virus papilloma manusia (HPV) adalah punca utama kanser tekak pada bahagian orofarinks bagi pesakit yang tidak merokok. HPV disebarkan melalui seks oral. Namun begitu, kanser ini berpunca daripada jangkitan HPV kebiasaannya mengambil masa selama bertahun-tahun sebelum didiagnosis. Harus diingati bahawa tidak semua pesakit yang dijangkiti HPV akan mendapat kanser tekak.

Risiko-risiko untuk menghidapi kanser tekak sangat berkait rapat dengan puncanya. Antara risiko-risiko menghidapi kanser tekak termasuklah:

Menghisap rokok
Pengambilan alkohol yang berlebihan
Jangkitan papillomavirus manusia (hpv) dan virus epstein-barr (ebv)
Pemakanan yang tidak baik
Sejarah keluarga yang positif kanser ini
Jantina. Jantina lelaki mempunyai lima kali lebih tinggi risiko untuk menghidapi kanser ini.
Umur. Kebanyakan pesakit kanser ini berumur 65 tahun ke atas.
Terdedah kepada bahan kimia seperti asap asbestos, nikel dan asid sulfurik.
Kurang mengambil buah-buahan dan sayur-sayuran

Antara simptom-simptom kanser ini adalah seperti berikut:

Sakit tekak
Sesak nafas
Batuk yang berterusan
Batuk darah
Perubahan pada suara seperti serak
Kesukaran menelan
Rasa ada sesuatu yang tersekat di kerongkong
Ketulan di leher atau tekak
Penurunan berat badan secara tiba-tiba tanpa sebab

Namun begitu, terdapat pelbagai jenis penyakit yang menunjukkan simptom-simptom yang sama seperti kanser tekak, oleh itu, anda dinasihatkan untuk berjumpa dengan doktor untuk mendapat diagnosis yang tepat.

Antara pemeriksaan dan ujian yang akan dilakukan untuk mengesahkan diagnosis kanser tekak termasuklah:

Pemeriksaan fizikal pada bahagian tekak. Doktor akan memeriksa mulut, tekak dan leher untuk melihat lebih dekat sekiranya terdapat ciri-ciri ketumbuhan kanser.
Ujian darah. Ujian darah kebiasaannya diambil untuk memeriksa kesihatan pesakit secara umum dan untuk memastikan sekiranya pesakit tidak mempunyai penyakit lain (komorbiditi).
Biopsi. Biopsi kebiasaannya dilakukan untuk mengesahkan tahap kanser dengan mengambil sebahagian tisu tekak yang disyaki terdapat kanser dan diperiksa di bawah mikroskop.
Endoskopi. Endoskopi dilakukan dengan memasukkan tiub nipis dengan lampu di hujungnya melalui hidung untuk melihat tekak dan peti suara dengan lebih jelas.
Ultrasound. Alat ini digunakan untuk mengesan sekiranya terdapat perbezaan daripada rupa tekak yang normal dan mempunyai ketumbuhan sekiranya terdapat kanser ini.
X-ray. X-ray kebiasaannya digunakan untuk melihat sama ada kanser telah merebak ke paru-paru.
Imbasan CT (tomografi berkomputer) menggunakan pancaran x-ray untuk mencipta imej tekak yang tidak mampu dilihat oleh x-ray secara terperinci untuk melihat jika terdapat ketumbuhan pada bahagian tekak.
Imbasan MRI (pengimejan resonans magnetik). Boleh menghasilkan imej yang sangat berkualiti menggunakan gelombang magnet dan radio. MRI bertindak lebih kurang sama dengan imbasan CT.
Imbasan PET (positron emission tomography). Ujian ini mampu mengesan aktiviti sel kanser yang kebiasaannya melebihi sel normal dengan menggunakan bahan radioaktif disuntik ke dalam badan untuk membantu mengesan sel-sel tersebut.

Rawatan kanser tekak adalah bergantung kepada saiz kanser, sama ada kanser telah merebak dan kemampuan tubuh dan kesihatan pesakit secara keseluruhan. Doktor akan mengesahkan tahap kanser untuk menentukan pilihan rawatan yang terbaik. Antara rawatan yang digunakan untuk merawat kanser ini termasuklah:

Pembedahan. Bergantung pada lokasi dan saiz tumor, pesakit akan menjalani pembedahan untuk membuang sel kanser tersebut.
Radioterapi. Selepas pembedahan, anda juga mungkin menerima radioterapi untuk membunuh sel-sel kanser. Dalam sesetengah pesakit, radioterapi mungkin akan menjadi rawatan yang utama.
Kemoterapi. Mengikut keadaan, kemoterapi akan digunakan bersama dengan radioterapi, terutamanya ketika kanser sudah hampir ke tahap akhir iaitu jika tumor besar atau merebak ke limfa. Selain itu, kemoterapi juga digunakan untuk mengecutkan tumor sebelum pembedahan.

Berdasarkan statistik, kadar kelangsungan hidup bagi tempoh 5 tahun bagi penghidap kanser orofarinks ialah 66.9%. Sumber lain mendapati iika kanser tekak dikesan pada peringkat awal sebelum kanser merebak, kadar kelangsungan hidup pesakit adalah 62%. Ini bermakna, seorang pesakit akan mempunyai peluang sebanyak 62% untuk dalam tempoh 5 tahun lagi berbanding orang yang sihat.

Bagi kanser larinks pula, kajian menunjukkan bahawa kadar kelangsungan hidup bagi tempoh 5 tahun ialah 60.7%, namun peratusan ini berbeza mengikut lokasi kanser. Contohnya, sekiranya kanser didapati pada bahagian glotis iaitu kawasan pita suara dan belum merebak ke bahagian lain, pesakit akan mempunyai peluang sebanyak 85% untuk masih hidup dalam tempoh 5 tahun.

Angka-angka ini adalah berdasarkan statistik untuk penghidap kanser tekak antara tahun 2011-2017 dan tidak digunakan untuk meramal jangka hayat seseorang pesakit yang mempunyai kanser tekak.

Jenis Kanser yang lain

Throat cancer. MD Anderson Cancer Center. (n.d.).
Higuera, V. (2021, October 19). Throat cancer: Causes, symptoms, and diagnosis. Healthline.
WebMD. (n.d.). Throat cancer: Types, symptoms, causes, diagnosis, treatment, stages. WebMD.
Throat cancer: Causes, symptoms & treatments. Cancer Council. (n.d.).
Apakah Nasofarink. Pusat Sumber Dan Pendidikan Kanser (CCARE_HPUPM). (n.d.).


Perikarditis: Punca, Simptom & Rawatan

Apakah maksud perikarditis? Artikel ini akan membincangkan definisi, punca, simptom dan rawatan kepada masalah perikarditis ini.

Tahukah anda bahawa jantung manusia dilapisi oleh satu lapisan luar yang dinamakan sebagai perikardium? Perikardium ini terhasil daripada tisu yang sangat kuat dan kukuh dan berupaya untuk melindungi bahagian luar jantung. Ia juga terbentuk seperti sebuah kantung yang sangat nipis dan mengandungi cecair dan bertindak sebagai pelincir bagi memastikan jantung dapat mengembang dan mengepam darah dengan lancar.

Sekiranya keradangan berlaku pada lapisan ini, perikarditis akan berlaku. Masalah ini seterusnya boleh mengakibatkan perikardium ini menebal dan berparut yang dikenali sebagai perikarditis konstriktif atau mengakibatkan tambahan cecair pada kantung perikardium yang membuatkan jantung tersepit.

90% kes perikarditis tidak diketahui puncanya. Namun begitu, punca-punca lainnya adalah:

Komplikasi pada jantung akibat jangkitan virus, yang kebanyakkannya virus yang menyerang sistem penghadaman badan dan merebak ke jantungJangkitan bakteria termasuk tuberkulosisJangkitan kulatJangkitan daripada parasitSesetengah penyakit autoimun, seperti lupus, rheumatoid arthritis dan sclerodermaKecederaan pada dada, seperti selepas kemalangan keretaKegagalan buah pinggangTumor seperti limfomaPenyakit genetik seperti Familial Mediterranean Fever (FMF)Ubat-ubatan yang menyerang sistem imun (jarang berlaku)

Terdapat beberapa jenis perikarditis seperti:

Perikarditis akut. Kebiasaannya berlaku 4-6 minggu. Perikarditis berterusan (incessant pericarditis). Lebih lama daripada perikarditis akut tetapi lebih pendek daripada tiga bulan. Perikarditis kronik. Berlaku apabila perikarditis melebihi 3 bulan. Perikarditis berulang. Kira-kira 15% hingga 30% penghidap perikarditis mengalami perikarditis berulang yang kerap sembuh dan datang kembali selama bertahun-tahun.

Risiko untuk menghadapi masalah ini adalah berkait rapat dengan punca-punca di atas. Selain itu, risiko lain untuk menghidapi perikarditis adalah:

Serangan jantungPembedahan jantung terbukaTerapi radiasi / radiotherapyRawatan perkutaneus, seperti kateterisasi jantung atau radiofrequency ablation (RFA).

Dalam kes-kes di atas, keradangan perikardium adalah disebabkan oleh kesilapan sistem imun badan yang menyerang perikardium sediri.

Antara simptom-simptom masalah ini termasuklah mempunyai ciri-ciri sakit dada yang seperti berikut:

Terasa tajam dan menikam (terjadi apabila jantung bergeser pada perikardiumSakit dada berlaku ketika batuk, menelan, menarik nafas dalam atau berbaringSimptom lega apabila duduk condong ke hadapan atau membongkok

Sakit di belakang, leher atau bahu kiri Sukar bernafas apabila berbaring.Batuk keringJantung berdebarKeletihanDemamBengkak kaki

Semasa pemeriksaan, doktor akan memastikan sekiranya pesakit mempunyai ciri-ciri sakit dada yang disebabkan oleh masalah ini seperti terasa tajam di dada dan menular ke bahu kiri atau leher, sakit dada berkurangan apabila duduk dan condong ke hadapan dan semakin teruk apabila bernafas. Doktor juga akan mendengar bunyi jantung melalui stetoskop untuk mengesan bunyi geseran yang boleh disebabkan oleh perikarditis. Antara prosedur lain yang dilakukan untuk mengesahkan perikarditis termasuklah:

X-ray dada untuk melihat saiz jantung anda dan sebarang cecair dalam paru-paru anda yang boleh disebabkan oleh komplikasi perikarditisElektrokardiogram (ECG atau EKG) untuk mengesan perubahan dalam irama dan aliran elektrik jantung anda yang boleh berubah disebabkan oleh perikarditisEkokardiogram untuk mengesan sekiranya terdapat perubahan yang tidak normal pada kantung sekeliling jantung seperti cecair yang terkumpul dalam perikardium atau perikardium mengeras dan berparut.MRI jantung untuk memeriksa cecair tambahan dalam perikardium, keradangan atau penebalan perikardiumImbasan CT untuk pesakit yang memerlukan pembedahan yang biasanya dilakukan sekiranya mempunyai komplikasi perikarditis konstriktif iaitu perikardium mengeras dan berparutKateterisasi jantung untuk membaca tekanan darah dalam jantung untuk mengesahkan diagnosis perikarditis konstriktifUjian darah untuk mengesan sekiranya pesakit mengalami serangan jantung sebelum ini atau mengesan sekiranya terdapat keradangan yang berlaku pada jantung

Rawatan dan ubat-ubatan yang diberikan adalah bergantung kepada punca perikarditis. Contohnya, sekiranya perikarditis tersebut mengakibatkan pengumpulan air pada lapisan perikardium, maka prosedur tambahan akan dilakukan untuk membuang air tersebut manakala sekiranya pesakit mempunyai perikarditis yang menyebabkan kantung jantung mengeras (perikarditis konstriktif), pembedahan akan dilakukan.

Antara ubat-ubatan yang digunakan untuk perikarditis termasuklah:

Ibuprofen / aspirin untuk mengurangkan sakit dan keradangan yang biasanya terdapat berlaku semasa perikarditis akut.Antibiotik sekiranya perikarditis berpunca daripada jangkitan kuman.Colchicine sekiranya perikarditis berulang kembali selepas sembuh buat beberapa minggu.Steroid sekiranya pesakit menghidapi buah pinggang sebagai alternatif kepada ibuprofen dan cochicine.NSAID sekiranya menghidapi perikarditis kronik dan berulangDiuretik atau pil yang mampu mengurangkan cecair yang terdapat pada jantung dll.

Jika perikarditis adalah disebabkan oleh kanser, maka rawatan kanser akan turut diberikan.

Antara rawatan lain termasuklah:

Pericardiocentesis. Prosedur untuk membuang cecair yang terkumpul mengelilingi jantung dan kebiasaannya dilakukan sekiranya pesakit memerlukan rawatan segera yang mengancam nyawa. Doktor akan menggunakan tiub panjang dan nipis ke dalam saluran darah dan dipandu ke jantung yang dipanggil kateter untuk mengeluarkan cecair tambahan. Teknik radiografi seperti ekokardiografi atau imbasan CT akan digunakan bersama untuk memeparkan imej kateter dan jarum tersebut semasa proses penyaluran ke jantung.Sekiranya doktor tidak dapat melakukan pericardiocentesis atas sebab-sebab tertentu, maka doktor akan membuat pembedahan kecil pada dada untuk mengalirkan keluar cecair pada jantung.Pericardiectomy akan dilakukan sekiranya pada pesakit yang mengalami perikarditis konstriktif untuk membuang tisu parut yang mengeras pada perikardium.

Pembedahan kebiasaannya tidak akan dilakukan pada pesakit yang mempunyai perikarditis berulang kerana keradangan yang berulang akan menyukarkan penyembuhan selepas pembedahan.

Kebanyakan pesakit ini akan pulih sepenuhnya. Sekiranya simptom tersebut ringan, ia boleh dirawat dengan rehat sahaja. Diagnosis awal dan rawatan perikarditis mampu mengurangkan risiko komplikasi. Namun begitu, bagi sesetengah pesakit yang tidak dirawat, komplikasi-komplikasi berikut boleh berlaku:

Pengumpulan cecair di sekeliling jantung (efusi perikardial). Pengumpulan cecair disekeliling jantung boleh disebabkan oleh kanser.Penebalan dan parut pada lapisan luar jantung (perikarditis konstriktif). Sesetengah orang yang mempunyai masalah ini akan mengalami penebalan dan parut kekal pada bahagian kantung luar jantung, yang mampu menghalang jantung daripada mengisi dan mengepam darah dengan betul. Komplikasi ini akan membawa kepada bengkak kaki dan perut serta sesak nafas. Kebiasaannya komplikasi ini adalah berpunca daripada jangkitan kuman pada kantung jantung tersebut.Tekanan pada jantung akibat pengumpulan cecair (tamponade jantung). Keadaan yang mengancam nyawa ini menghalang jantung daripada mengisi darah dengan betul. Apabila kurang darah masuk ke jantung, jantung juga sukar mengepam darah yang secukupnya pada badan lalu mengurang tekanan darah pada seluruh badan secara mendadak. Keadaan ini boleh mengancam nyawa dan memerlukan rawatan kecemasan.

Pericarditis: Causes, symptoms and treatment. Cleveland Clinic. (n.d.). Mayo Foundation for Medical Education and Research. (2022, April 30). Pericarditis. Mayo Clinic.


Injap Jantung Bocor: Punca, Simptom & Rawatan

Apakah punca injap jantung bocor? Artikel ini akan membincangkan punca, simptom dan rawatan kepada masalah injap jantung bocor.

Jantung manusia mempunyai 4 injap dan sekiranya salah-satunya tidak dapat tutup sepenuhnya atau lemah, maka ia akan menyebabkan berlakunya jantung ‘bocor’. Hal ini kerana, injap-injap jantung ini berfungsi untuk memastikan aliran darah mengalir secara sehala semasa jantung mengepam darah.

Jantung mempunyai dua ruang atas dan dua ruang bawah. Ruang atas dikenali sebagai atrium dan ruang bawah pula ialah ventrikel. Semasa jantung berdegup, darah akan mengalir dari atrium ke ventrikel melalui injap tricuspid (di kanan jantung) dan injap mitral (di kiri jantung). Apabila kantung ventrikel sudah dipenuhi dengan darah, injap trikuspid dan mitral akan tertutup bagi mengelakkan darah masuk kembali ke dalam atrium. Tahukah anda apakah akan berlaku sekiranya injap jantung bocor? Adakah penyakit ini serius? Ikutilah artikel ini untuk mengetahui lebih lanjut mengenai penyakit ini.

Punca Injap Jantung Bocor

Injap bocor atau regurgitation dengan mengambil tempoh masa yang agak panjang untuk terbentuk berbanding penyakit lain. Sekiranya injap yang bocor adalah injap tricuspid, ia dipanggil sebagai tricuspid regurgitation manakala sekiranya berlaku pada injap mitral, ia dipanggil mitral regurgitation.

Sesetengah orang yang mengalami injap bocor tidak akan mengalami apa-apa gejala selama bertahun-tahun sebelum didiagnosis. Namun begitu, keadaan ini juga boleh berlaku secara tiba-tiba dan digelar sebagai kes akut (acute).

Terdapat perbezaan pada punca kebocoran injap tricuspid dan mitral. Antara penyebab utama berlakunya kebocoran injap mitral ialah:

Kelemahan injap mitral (mitral valve prolapse). Dalam keadaan ini, sebahagian injap mitral akan mengelembung ke dalam ruang atrium kerana tidak mampu menahan tekanan darah semasa jantung mengepam. Kesannya, injap tersebut akan sedikit terbuka dan menyebabkan darah bocor daripada ventrikel ke atrium.Rheumatic fever. Rheumatic fever adalah komplikasi yang berpunca daripada sakit tekak yang tidak dirawat. Rheumatic fever boleh merosakkan injap mitral, yang membawa kepada kebocoran injap awal atau lewat.Serangan jantung. Serangan jantung boleh merosakkan kawasan otot jantung yang menyokong injap mitral.Masalah jantung semasa semasa lahir.Penebalan otot jantung (kardiomiopati).Jangkitan kuman pada jantung seperti endokarditis.

Manakala, punca-punca utama bagi kerosakan injap tricuspid pula adalah seperti berikut:

Penyakit yang menyebabkan jantung sebelah kanan bengkak dan melonggarkan injap tricuspid seperti bengkak jantung sebelah kanan akibat kegagalan jantung, tekanan darah tinggi daripada paru-paru dan kelemahan otot jantung (cardiomyopathy). Jangkitan seperti endokarditis atau rheumatic feverPenyakit jantung ketika lahir, seperti Ebstein anomalySindrom karsinoidPenyakit genetik seperti sindrom Marfan

Risiko kebocoran injap adalah berkait rapat dengan puncanya. Beberapa perkara boleh meningkatkan risiko kebocoran injap termasuklah:

Jangkitan kuman yang boleh menjejaskan injap jantungSerangan jantungMasalah jantung semasa lahir (kecacatan jantung kongenital)Sejarah penyakit injap jantung lain, termasuk mitral valve prolapseUmur yang lebih tua

Antara simptom-simptom injap jantung boleh termasuklah:

KeletihanBunyi aliran darah yang bocor pada injap (murmur) yang boleh didengar melalui stetoskopDegupan jantung tidak teratur (aritmia)Sesak nafas, terutamanya apabila berbaringSensasi degupan jantung yang cepat, berdebar-debar atau berdebar-debar (berdebar-debar)Kaki atau buku lali bengkak

Oleh sebab simptom-simptom ini sangat serupa seperti kebanyakan penyakit lain, anda dinasihatkan untuk berjumpa dengan doktor bagi mendapatkan pemeriksaan dan rawatan yang setepatnya.

Kebanyakan pesakit kebocoran injap tidak akan menunjukkan simptom, maka penyakit ini sering dijumpai secara tidak sengaja iaitu ketika sedang memeriksa penyakit lain. Sekiranya doktor anda mengesan simptom-simptom injap bocor, maka pemeriksaan yang biasanya dilakukan adalah seperti berikut:

Ekokardiogram. Alat ini merupakan alat yang paling sering digunakan untuk memeriksa jantung kerana doktor boleh melihat saiz dan lokasi kanser yang tepat dengan probyang dilalukan di atas dada. Terdapat juga dalam bentuk transesophageal iaitu prob akan dimasukkan ke dalam perut kerana jantung terletak berhampiran dengan perut untuk memeriksa imej jantung dengan lebih terperinci.Pengimejan resonans magnetik jantung (MRI). Digunakan untuk melihat imej injap dengan lebih jelas.Elektrokardiogram (ECG) untuk memeriksa aktiviti aliran elektrik jantung dan mengesahkan sekiranya terdapat komplikasi lain yang mengakibatkan arus elektrik jantung tidak normal.X-Ray dada. Digunakan untuk memeriksa sekiranya terdapat bengkak jantung yang boleh berlaku akibat kebocoran injap.Kateterisasi jantung. Alat kecil akan dimasukkan melalui wayar halus ke dalam salah satu salurah darah dalam badan anda sama ada melalui lengan atau pangkal paha anda, dan kemudian disalurkan sehingga ke jantung. Alat ini membolehkan doktor melihat dan mendiagnosis masalah yang terdapat di dalam jantung yang tidak boleh dikesan melalui cara lain.Ujian darah. Digunakan untuk memeriksa keadaan kesihatan pesakit secara menyeluruh dan mengesan sekiranya terdapat komplikasi pada organ lain.

Antara jenis-jenis rawatan yang ditawarkan untuk pesakit yang mempunyai kebocoran injap termasuklah:

Mengambil ubat. Ubat-ubat tertentu yang diberikan doktor boleh membantu mengurangkan simptom-simptom injap bocor. Walaubagaimanapun, ia tidak mampu merawat secara terus injap yang rosak kerana ubat-ubatan digunakan untuk mengawal gejala sahaja. Pembedahan. Terdapat dua jenis pembedahan yang boleh dilakukan seperti:Pembedahan untuk membaiki injap Pembedahan untuk menggantikan injap rosakMelalui kateter. Pesakit yang berisiko tinggi untuk mengalami komplikasi semasa pembedahan akan menggunakan prosedur kateter kerana ia kurang invasif. Prosedur ini dilakukan dengan menghantar alat membaiki injap melalui saluran darah pada pangkal paha dan dipandu sehingga ke jantung. Antara cara lain yang boleh dilakukan termasuklah menghantar injap melalui dada kiri.

Tempoh pemulihan daripada pembedahan adalah bergantung kepada prosedur yang dijalankan.

Sekiranya melakukan pembedahan, pesakit kebiasaannya akan tinggal di hospital selama beberapa hari dan tempoh masa untuk pulih mengambil masa beberapa minggu. Bagi prosedur berasaskan kateter pula, kebanyakan pesakit boleh balik ke rumah pada hari yang sama atau keesokan harinya dan boleh kembali melakukan aktivit seperti biasa dalam jangka masa yang lebih pendek.

Komplikasi injap mitral bocor selalunya bergantung kepada tahapnya. Sekiranya ringan, ia tidak akan mengakibatkan komplikasi. Antara komplikasi yang berpotensi untuk berlaku termasuklah:

Denyutan jantung yang tidak teratur (atrial fibrillation). Peningkatan saiz ruang jantung bahagian kiri atas (atrium) yang disebabkan oleh kebocoran injap mitral boleh mengakibatkan gangguan irama dan aliran elektrik jantung yang normal. Keadaan ini juga sangat berkait rapat dengan strok dan serangan jantung.Tekanan darah tinggi dalam paru-paru (pulmonary hypertension). Sekiranya tidak dirawat, darah yang bocor melalui injap mitral boleh terkumpul dan meningkatkan tekanan dalam saluran darah paru-paru. Apabila tekanan ini meningkat, cecair akan mudah terkumpul di dalam paru-paru dna menyebabkan sesak nafas.Kegagalan jantung. Dalam kebocoran injap mitral yang teruk, jantung perlu bekerja lebih keras untuk mengepam darah yang mencukupi ke badan. Tambahan bebanan ini menyebabkan ruang jantung bawah kiri (ventrikel) menjadi lebih besar dan mengakibatkan jantung bengkak. Tanpa rawatan, otot jantung menjadi lemah dan akhirnya mengakibatkan kegagalan jantung.

Komplikasi yang boleh berlaku sekiranya kebocoran berlaku pada injap tricuspid pula adalah:

Denyutan jantung yang tidak teratur (atrial fibrillation). Kegagalan jantung.

Tricuspid valve regurgitation: Symptoms and causes. Cleveland Clinic. (n.d.). Mayo Foundation for Medical Education and Research. (2022, April 6). Tricuspid valve regurgitation. Mayo Clinic. Mayo Foundation for Medical Education and Research. (2022, February 8). Mitral valve regurgitation. Mayo Clinic. Tricuspid Valve Regurgitation. Pennmedicine.org. (n.d.). Judd, M. (2021, October). Heart Valve Disease: Mitral and Tricuspid Valve. Frankel Cardiovascular Centre, Michigan Medicine.


Kanser Jantung: Punca, Simptom dan Rawatan

Apakah punca kepada masalah kanser jantung? Artikel ini akan membincangkan punca, simptom dan rawatan untuk masalah kanser ini.

Tahukah anda, walaupun jantung kita boleh menghidapi pelbagai jenis masalah, namun kanser jantung adalah kanser yang paling jarang didapati di dunia. Kanser ini amat jarang dihidapi oleh orang muda dan lebih banyak dikesan pada orang yang lebih berusia. Kanser amat jarang tumbuh di jantung kerana sel-sel jantung yang unik.

Jantung diperbuat daripada tisu dan sel otot yang tidak tumbuh dengan cepat, yang menjadikannya agak mustahil untuk menjadi kanser. Kanser berhasil daripada sel-sel badan tumbuh dan membiak dengan sangat cepat melibihi kelajuan sel-sel yang normal.

Kanser ini terbahagi kepada dua, primer atau sekunder. Kanser primer ialah kanser jantung yang terbentuk daripada tisu asal jantung sendiri dan kanser ini sangat jarang berlaku. Satu kajian mendapati bahawa hanya 7 daripada 12,000 orang menghidapi kanser ini daripada hasil bedah siasat mayat. Bahkan, di Mayo Clinic, sebuah klinik yang paling terkenal di Amerika Syarikat hanya melaporkan seorang pesakit kanser jantung primer ini setiap tahun.

Kanser jantung sekunder pula ialah kanser yang disebabkan oleh kanser pada organ lain yang telah merebak dan menghidapi jantung, menjadikan tisu kanser tersebut tumbuh di jantung pula. Walaupun jarang berlaku juga, kanser jantung sekunder adalah lebih banyak didapati berbanding kanser jantung primer.

Antara kanser-kanser yang boleh merebak ke jantung termasuklah yang berasal daripada organ yang bersebelahan atau berdekatan dengan bahagian jantung seperti seperti kanser paru-paru dan kanser payudara. Kanser sekunder juga boleh didapati daripada kanser yang merebak melalui darah seperti kanser esofagus, kanser buah pinggang, leukemia, limfoma dan melanoma.

Oleh sebab kebanyakan kanser jantung berasal daripada kanser yang menghidapi bahagian organ lain, maka risiko kanser jantung juga akan turut berkurangan sekiranya anda mengelakkan diri daripada risiko kanser-kanser tersebut. Oleh itu, risiko untuk menghidapi kanser ini adalah lebih tinggi pada golongan yang:

Merokok atau menggunakan tembakau
Terdedah kepada cahaya matahari terlalu lama. Oleh itu, anda sangat digalakkan untuk menggunakan sunscreen.
Membuat pemeriksaan berkala bahagian badan yang boleh mendapati risiko kanser yang boleh merebak ke jantung seperti payudara, PAP smear untuk kanser serviks dan kolonoskopi untuk kanser kolon. Lebih awal tumor dikesan, lebih besar kemungkinan rawatan untuk berjaya 100%.
Ahli keluarga yang mempunyai sejarah kanser jantung adalah sangat digalakkan untuk menjalani pemeriksaan, kerana kanser ini boleh didapati daripada genetik.

Gejala kanser ini adalah berbeza-beza mengikut lokasi kanser pada jantung. Kanser jantung boleh terbentuk pada beberapa tempat seperti pada permukaan luar jantung, dalam ruang jantung atau dalam dinding jantung.

Sekiranya kanser terletak pada bahagian ruang kanan jantung, pesakit boleh mendapat simptom-simptom seperti bengkak kaki, buku lali dan/atau perut atau ketegangan urat leher.

Manakala, sekiranya kanser tersebut terletak pada bahagian perikardium (kantung nipis yang mengandungi cecair menutupi jantung), cecair akan berkumpul di dalam kantung tersebut dan simptom-simptom yang boleh didapati termasuklag sakit dada, sesak nafas, keletihan dan jantung berdebar.

Sebahagian kecil tisu kanser boleh tertanggal dan masuk ke dalam aliran darah lalu tersekat pada bahagian organ yang lain. Sekiranya tisu ini tersekat pada bahagian otak, pesakit boleh menghidapi strok dan sekiranya tersekat di paru-paru pula, pesakit boleh mengalami sesak nafas dan sakit dada.

Antara simptom-simptom lain termasuklah:

Batuk berdarah
Masalah aliran elektrik jantung / irama jantung
Bengkak pada wajah
Demam
Pengurangan berat
Berpeluh malam
Letih dan lesu
Jari yang bertukar warna, atau bertukar menjadi biru (fenomena Raynaud), apabila tekanan dikenakan.
Kuku melengkung dan membesar

Oleh sebab simptom-simptom kanser ini adalah sangat serupa dengan simptom-simptom penyakit lain, anda dinasihatkan agar berjumpa dengan doktor untuk mengesahkan masalah kanser.

Terdapat pelbagai kaedah yang digunakan untuk mengesahkan kanser jantung. Antaranya termasuklah:

Ekokardiogram. Alat ini merupakan alat yang paling sering digunakan untuk memeriksa jantung kerana doktor boleh melihat saiz dan lokasi kanser yang tepat dengan probyang dilalukan di atas dada. Terdapat juga dalam bentuk transesophageal iaitu prob akan dimasukkan ke dalam perut kerana jantung terletak berhampiran dengan perut untuk memeriksa imej jantung dengan lebih terperinci.
Elektrokardiogram (ECG atau EKG). Alat ini akan merekod aktiviti elektrik jantung, menunjukkan irama yang tidak normal (aritmia atau disritmia) dan mengesan kerosakan otot jantung yang boleh disebabkan oleh kanser.
X-ray dada. Untuk melihat saiz jantung yang membesar akibat kanser jantung dan melihat keadaan paru-paru yang juga boleh dikaitkan dengan kanser jantung.
Imbasan tomografi berkomputer (CT scan) dan pengimejan resonans magnetik (MRI). Digunakan untuk mengukur saiz kanser, lokasi dan ciri-ciri lain dengan lebih tepat. Perbezaan antara keduanya ialah, MRI menggunakan tenaga magnetik untuk mengimbas organ dalaman badan.
Biopsi. Kaedah ini dilakukan dengan mengambil sedikit isi kanser di jantung untuk memeriksa sel kanser menggunakan mikroskop. Biopsi boleh mengesahkan kanser ini melalui bentuk sel yang tidak normal.
Ujian darah. Kebiasaannya digunakan untuk memeriksa kesihatan pesakit secara menyeluruh.

Rawatan khusus untuk kanser ini adalah berbeza mengikut pesakit berdasarkan beberapa faktor seperti umur, kesihatan keseluruhan, penyakit lain, tahap dan lokasi kanser, penerimaan badan pesakit terhadap ubat, prosedur atau terapi tertentu. Rawatan akan menjadi lebih mencabar apabila kanser jantung mula merebak ke tempat lain. Antara prosedur-prosedur dan rawatan yang dilakukan untuk merawat kanser ini termasuklah:

Pembedahan jantung terbuka. Doktor akan memastikan terlebih dahulu sekiranya kanser boleh dikeluarkan melalui prosedur pembedahan jantung terbuka. Walaubagaimanapun, kebiasaannya agak suka untuk mengeluarkan bahagian kanser tersebut kerana lokasinya yang kadang-kadang terletak di dalam jantung.
Pemindahan jantung. Bagi kanser yang sukar dikeluarkan sepenuhnya, pemindahan jantung akan dilakukan dan pesakit akan mendapat jantung baru.
Autotransplantasi. Autotransplantasi ialah prosedur baru yang masih dalam kajian. Semasa prosedur ini dijalankan, jantung pesakit akan dikeluarkan daripada badan untuk mengeluarkan bahagian kanser sepenuhnya dan diakhir pembedahan, jantung tersebut akan dimasukkan semula ke dalam badan pesakit.
Bagi sesetengah pesakit, rawatan mereka akan diteruskan dengan radioterapi dan kemoterapi selepas pembedahan untuk melegakan simptom yang masih ada dan meningkatkan kualiti hidup pesakit.

Oleh sebab tiada rawatan yang benar-benar khusus untuk kanser ini maka kanser ini agak sukar untuk dirawat. Selepas rawatan, kanser ini sering tumbuh kembali dan boleh merebak ke bahagian lain badan. Purata jangka hayat selepas diagnosis kanser ini adalah kira-kira enam bulan jika tiada pembedahan, dan lebih daripada setahun sekiranya pembedahan dilakukan.

Jenis Kanser yang lain

Cardiac sarcoma. Johns Hopkins Medicine. (2021, August 8).
Mayo Foundation for Medical Education and Research. (2022, April 23). Heart cancer: Is there such a thing? Mayo Clinic.
Heart cancer: Prevalence, symptoms & management. Cleveland Clinic. (n.d.).


Bunyi Guli dlm Rumah. Makhluk Halus Ke?

Apakah punca bunyi guli dalam rumah? Adakah bunyi guli tersebut disebabkan makhlus halus ataupun terdapat penjelasan mengenai perkara tersebut

Bunyi guli di atas siling rumah. Apa Puncanya?

Anda pasti tertanya-tanya siapakah yang mengetuk bumbung atau siling di rumah anda, terutama sekali ketika waktu malam. Sebenarnya kejadian seperti ketukan pada bumbung atau siling rumah anda bukan sahaja berlaku pada waktu malam, ia juga masih boleh terjadi pada waktu siang hari dan pastinya ia bukan disebabkan makhluk halus. Ketukan yang berlaku ini dikenali dengan nama ketukan air. Ketukan air ini tidak kira kuat atau perlahan sebenarnya biasa berlaku tanpa anda sedar dan mengetahui punca dan kesannya pada paip di rumah anda.

Di sini kita akan bersama-sama memahami dan mempelajari ketukan air yang berlaku dengan mengetahui punca, kesan dan bagaimana cara mengatasi ketukan air ini supaya tidak lagi berlaku.

Apa itu ketukan air?

Ketukan air atau istilah lain di dalam Bahasa Inggeris “Water Hammer” merupakan satu keadaan seakan-akan ketukan yang sering berlaku di dalam sistem paip air di rumah anda. Keadaan ini berlaku disebabkan perubahan tekanan di dalam paip air di rumah anda yang berlaku secara mendadak atau dengan tiba-tiba.

1. Ketika Pengisian Air Pada Tangki Simpanan Air

Tangki simpanan air di rumah menggunakan bebola yang terapung pada permukaan air. Bebola ini mempunyai sambungan terus untuk mengawal kemasukan air ke dalam tangki. Semasa air sedang memenuhi tangki simpanan air, air yang sedia ada di dalam tangki akan beralun-alun dan akan menyebabkan bebola pelampung yang mengawal kemasukan air ke dalam tangki tadi akan tertutup dan terbuka dengan cepat.

Ini akan mengakibatkan tekanan air di dalam paip akan sentiasa berubah sehinggalah air di dalam tangki penuh. Injap akan tutup sepenuhnya jika paras air tidak berkurang pada aras penuh.

Hentakan air ini akan sentiasa berlaku semasa proses memenuhi air di dalam tangki simpanan air di rumah anda.

2. Ketika Penggunaan Mesin Basuh Pakaian

Sebagai contoh, ketika anda ingin membasuh pakaian kotor dengan menggunakan mesin basuh. Seperti yang kita sedia maklum, mesin basuh ini beroperasi secara automatik. Ketika air mula memenuhi mesin basuh, air akan masuk dengan kadar yang sangat cepat. Maka perubahan tekanan air sebelum paip air yang masuk ke dalam mesin basuh akan menurun dengan sangat laju. Ketika itu anda boleh mendengar bunyi ketukan air pada mesin basuh anda.

Setelah kuantiti air sudah mencukupi, mesin basuh anda akan menutup saluran air masuk juga dengan begitu laju. Terhasillah bunyi ketukan air pada saluran paip pula.

3. Membuka dan Menutup Injap Dengan Laju

Konsep yang sama juga akan berlaku jika anda menggunakan injap seperti injap bebola. Injap ini mempunyai kelebihan untuk membolehkan pengguna untuk mengetahui sama ada injap sudah dibuka atau masih tertutup. Namun kebiasaannya akan membuatkan pengguna lebih cenderung untuk membuka dan menutup saluran air dengan begitu cepat.

4. Ketika Bekalan Air Terputus

Perkara yang perlu diambil dengan serius sewaktu bekalan air terputus adalah anda perlu memastikan semua injap bermula dari meter bekalan air, injap untuk mengisi tangki simpanan di tandas dan di dapur ditutup terlebih dahulu.

Apa yang membimbangkan adalah sewaktu ketiadaan bekalan air, udara telah mula memenuhi ruang di dalam paip. Kehadiran udara di dalam paip boleh menyebabkan ketukan air yang lebih kuat pada dinding dalam paip apabila bekalan air mula disambung semula.

Injap masuk utama pada meter bekalan air di luar rumah anda perlu dibuka dengan sangat perlahan supaya tekanan bekalan air tidak terlalu tinggi yang boleh mengakibatkan hentaman atau ketukan air pada paip rumah anda.

Adakah Anda Menggunakan Pam Air?

Tekanan bekalan air mungkin berbeza di setiap kawasan perumahan. Oleh kerana itu, semakin ramai sudah mula memasang pam air untuk meninggikan sedikit tekanan bekalan air untuk kegunaan harian di rumah mereka. Namun, pemasangan pam air ini perlu diberi perhatian mengenai kaedah dan manual penggunaan pam air dengan cara yang betul.

Kebanyakan pam air untuk kegunaan domestik seperti di rumah berfungsi secara automatik. Konsep perbezaan tekanan air yang digunakan untuk menentukan pam air akan dihidupkan atau dimatikan.

Sebagai contoh, ketika anda membuka injap air di tandas, tekanan air mula menurun. Pengesan tekanan air di dalam pam akan mengesan dan secara sendirinya pam tersebut dihidupkan. Semasa pam dihidupkan, tekanan air di dalam paip yang terlibat akan tinggi secara tiba-tiba dan boleh menghentam pada injap paip.

Antara Kesan Ketukan Air

Anda pasti silap jika menyangka ketukan air di dalam paip rumah anda tidak membawa kesan buruk. Kesan buruk tersebut mungkin tidak dapat dilihat pada peringkat awal kerana ia mengambil tempoh masa yang agak lama bergantung kepada kekerapan ketukan air yang berlaku.

1. Kebocoran Air: Pada Sambungan Paip

Sambungan paip merupakan titik lemah bagi sistem perpaipan. Sambungan paip sesiku paling terkesan kepada ketukan air. Ini disebabkan laluan air yang bertekanan sederhana dan tinggi akan lebih kerap menghentam pada sambungan paip sesiku. Ini akan menjadikan ketukan air yang sangat kuat terutama sekali sewaktu bekalan air yang terputus disambung semula.

2. Kebocoran Air: Pada Injap

Injap paip untuk kegunaan domestik direka untuk bekalan air bertekanan rendah dan sederhana. Ketukan air yang terjadi akibat tekanan air yang tinggi secara tiba-tiba boleh menyebabkan kebocoran pada injap itu sendiri. Pasti anda tidak mahu kebocoran air pada injap terutama sekali pada waktu malam.

Kedai alat ganti barangan paip pasti sudah tutup!

Paip pecah sangat jarang berlaku untuk sistem perpaipan di dalam rumah tetapi tidak mustahil untuk terjadi. Semasa injap ditutup dengan cepat atau secara tiba-tiba, aliran air di dalam paip juga akan berhenti. Aliran air yang dipaksa untuk berhenti dengan cepat ini sebenarnya juga akan menyebabkan ketukan air pada dinding paip.

Kekerapan ketukan air pada dinding paip akan membentuk seperti sedikit benjolan tetapi agak sukar dilihat pada mata kasar sebelum ketahanan paip pada tahap bahaya dan boleh menyebabkan paip pecah secara tiba-tiba.

Cara Mengatasi Ketukan Air

Memahami konsep ketukan air.Elakkan membuka dan menutup injap secara tiba-tiba.Tutup semua injap semasa bekalan air terputus.Memasang alat ‘water hammer arrestor’ di dalam sistem perpaipan.

Alat ini umpama menyerap perubahan tekanan di dalam paip air yang naik secara tiba-tiba. Dengan bantuan alat ‘water hammer arrestor’ yang dipasang dalam sistem perpaipan rumah anda, secara tidak langsung akan dapat membantu daripada berlakunya ketukan air yang kuat dan sistem perpaipan di rumah anda dapat bertahan lebih lama.

Kejadian water hammer atau ketukan air mungkin masih dipandang remeh oleh segelintir masyarakat. Justeru, diharapkan artikel ini dapat membantu memberi kesedaran dan kefahaman yang lebih terperinci kepada masyarakat supaya dapat mengelakkan daripada berlakunya ketukan air serta kesan-kesan yang boleh berlaku akibat ketukan air pada sistem paip rumah. Oleh itu, jika anda dengar bunyi guli di atas siling rumah anda, sekarang anda sudah tahu bunyi guli tersebut bukan disebabkan makhluk halus.

Maksud Ketukan – Dewan Bahasa dan PustakaWhat Is Water Hammer – Youtube


Migrain: Punca, Simptom dan Rawatan

Apakah punca kepada masalah migrain? Artikel ini akan membincangkan punca, simptom atau tanda-tanda dan rawatan kepada masalah migrain.

Migrain adalah rasa sakit pada bahagian kepala. Tahap sakit bedenyut di kepala ini berbeza dan boleh bermula daripada sederhana kepada sangat teruk. Disebabkan ini, sakit kepala merupakan salah satu masalah kesihatan yang mendatangkan tekanan dan kesan yang besar sama ada kepada pesakit atau orang sekeliling mereka.

Salah satu kajian di US membuktikan pesakit ini memerlukan lebih banyak cuti rehat. Malah, lebih separuh daripada pesakit ini mengalami kemerosotan produktiviti dalam aktiviti, kerja mahupun sekolah. Lebih kurang 10% daripada komuniti dunia menghidap migrain dan ianya 3 kali lebih kerap di kalangan wanita. Masalah ini juga boleh terjadi pada kanak-kanak, tetapi kebanyakan kanak-kanak mengadu mengalami sakit perut yang teruk berbanding sakit kepala.

International Headache Society menggunakan 2 kriteria untuk mengesahkan masalah migrain;

Berdasarkan tahap kesakitan dan kekerapan serangan sakit kepala (sekurang-kurangnya 5 dan berlanjutan dari 4 ke 72 jam jika tidak dirawat) serta Simptom tambahan seperti muntah dan/atau rasa loya, bersama kepekaan kepada lampu dan bunyi.

1/3 daripada pesakit migrain boleh menjangka bila serangan ini akan terjadi kerana ia selalunya didahului dengan aura-iaitu simptom gangguan deria, motor dan percakapan yang berfungsi sebagai amaran sebelum migrain bermula. Aura boleh berlanjutan selama 10 ke 60 minit dan terkadang disalah paham sebagai sawan atau strok. Ia boleh berlaku sebelum migrain, semasa ataupun selepas.

Punca sebenar sakit kepala masih tidak diketahui, akan tetapi, ianya dipercayai terjadi akibat aktiviti otak yang tidak normal dan kemudiannya mempengaruhi isyarat saraf, tindak balas kimia serta aktiviti saluran darah di otak. Kajian terkini juga menunjukkan bahawa faktor genetik turut menyumbang kepada migrain kerana kebanyakan pesakit migrain mempunyai sejarah keluarga yang turut menghidap migrain.

Masalah boleh berlaku akibat pelbagai faktor seperti tekanan, perubahan atau masalah hormon, pendedahan kepada cahaya yang terlalu cerah, kurang tidur atau tidak cukup nutrisi. Diet harian juga mempengaruhi kekerapan serangan migrain. Wanita juga lebih kerap mendapat migrain atas faktor hormon terutama pada waktu menstruasi. Merokok juga adalah salah satu faktor penyumbang migrain yang teruk.

Selain itu, terdapat faktor-faktor pencetus lain seperti:

Makanan: alkohol, buah-buahan sitrus, kafein (kopi, teh), makanan yang mengandungi tyramine (keju, yogurt, kacang dan sebagainya)Persekitaran: merokok atau bilik yang berasap rokok, cahaya terang seperti skrin yang terang atau cahaya yang berkelipan dari rancangan televisyen, bunyi bising, dan bau yang kuat contohnya minyak wangiPsikologi:Kemurungan, cemas, marah, keletihan, tekanan dan sebagaimya. Sesetengah serangan sakit kepala tidak berlaku semasa pesakit mengalami tekanan, tetapi berlaku apabila pesakit berada dalam keadaan yang relaks, sepertimana yang dipanggil ‘migrainhujung minggu’ (weekend migraine)Ubat-ubatan: rawatan hormon, sesetengah ubat tidur dan ubat perancang keluarga.Lain-lain: haid, pertukaran masa tidur, putus haid

Namun begitu kesan daripada faktor-faktor di atas mungkin tidak sama bagi semua pesakit, contohnya untuk sesetengah pesakit serangan migrain tidak menjadi lebih kerap walaupun mereka mengambil keju dan coklat.

Simptom dan Tanda Migrain

Simptom utama adalah sakit kepala. Kesakitan ini sangat teruk malah ada pesakit mengadu kepala mereka seakan-akan terasa seperti terbelah dua. Ia bermula dengan rasa kebas kemudian rasa berdenyut atau menghentam. Rasa sakit ini boleh terjadi pada sebelah bahagian kepala dan boleh berubah ke sebelah lagi. Ia juga boleh terjadi pada bahagian depan atau belakang kepala. Sebahagian pesakit turut mengadu merasai kesakitan pada bahagian mata, pelipis dahi, rongga hidung, rahang atau leher. Jika tidak dirawat, rasa sakit itu akan bertambah.

Simptom migrain terbahagi kepada 4 fasa dan setiap fasa mempunyai simptom berbeza.

Penyakit lain yang berkaitan

Memandangkan simptom migrain melibatkan bahagian kepala, anda perlu mendapatkan konsultasi doktor sebelum membuat konklusi bahawa anda menghidap migrain. Ini kerana terdapat banyak masalah kesihatan yang serius melibatkan bahagian kepala yang memerlukan rawatan segera.

Sakit kepala ini boleh muncul dengan simptom yang sama seperti masalah-masalah kesihatan seperti berikut:

Strok/angin ahmar Pendarahan di dalam otak/kepalaMasalah saluran darah kepala yang abnormal/aneurismePemecahan arteriPenyumbatan venaJangkitan di saluran darah kepala

Justeru, segera ke hospital jika anda mengalami sakit kepala yang sangat teruk dan lemah sebelah anggota badan ataupun percakapan anda menjadi tidak jelas. Demam yang tinggi, sawan, kekeliruan emosi atau mental yang datang bersama sakit kepala juga merupakan perkara yang perlu dirawat segera.

Diagnosis migrain merupakan perkara yang penting. Pastikan anda menceritakan perkara yang sebenar dan betul kepada doktor anda apabila disoal tentang:

Sejarah sakit kepala : bila ia bermula, tempoh, lokasi serta faktor-faktor pencetusSejarah kesihatan dan keluargaPemakanan dan pengambilan ubat-ubatanPerasaan anda sebelum, semasa serta selepas sakit kepala tersebut.Aktiviti harian, serta jika sakit kepala itu berkaitan dengan menstruasi bagi wanita.

Doktor anda juga mungkin meminta anda menjalani ujian darah, CT Scan, MRI atau EEG (ujian gelombang otak) untuk memastikan anda tidak mengalami masalah kesihatan lain yang lebih bahaya. Adalah lebih baik jika anda mempunyai diari sakit kepala yang merekodkan semua perkara di atas. Ia memudahkan anda mengesan faktor pencetus serta membantu anda mengawalnya.

Migrain adalah penyakit kronik. Ianya sukar dirawat lebih-lebih lagi kerana punca sebenarnya masih belum dijumpai. Tetapi, cara rawatan yang diguna pakai kini terbahagi kepada 2 iaitu : Rawatan akut untuk memberi kelegaan semasa diserang migrain dan pencegahan daripada diserang migrain.

Gabungan Teknik rawatan dan pencegahan ini didapati membantu mengurangkan migrain dan telah meningkatkan kualiti hidup dan produktiviti pesakit migrain.

Rawatan Akut/Memberi kelegaan :

Tidur atau berbaring di dalam bilik yang gelap boleh membantu ketika serangan migrain berlaku.Mengambil ubat-ubatan yang disarankan secara terkawal: Paracetamol, aspirin dan ibuprofen adalah antara ubat-ubatan yang boleh membantu memberi kelegaan akibat migrain. Ia perlu diambil seawal tanda pertama migrain dan lambat memberi kelegaaan jika diambil setelah sakit kepala menjadi lebih teruk. Bagaimanapun, pastikan anda tahu tentang ubat-ubatan yang perlu diambil dan membaca panduan dan nasihat berkaitan. Ini kerana tidak semua ubatan sesuai untuk semua peringkat umur dan keadaan. Aspirin contohnya, tidak boleh diambil oleh pesakit di bawah umur 16 tahun. Aspirin dan ibuprofen juga tidak boleh diambil oleh pesakit-pesakit yang menghidapi masalah ulser perut, masalah buah pinggang atau masalah hati tanpa nasihat doktor.

Pengambilan ubat-ubatan secara tidak terkawal dan berlebihan juga boleh menyebabkan masalah sakit kepala disebabkan ubat-ubatan. Ia dipanggil painkiller headache

Jika ubat biasa tidak berkesan, dapatkan konsultasi doktor untuk ubat-ubatan yang lebih spesifik seperti Triptan. Ia berfungsi mengurangkan aktiviti abnormal saluran darah yang dipercayai menyebabkan migrain.Tetapi anda perlu berjumpa doktor untuk rawatan susulan jika anda mengambil ubat ini.Memandangkan migrain juga mempunyai simptom tambahan serta aura, ubat tahan muntah atau campuran juga boleh membantu.

Pencegahan adalah kunci untuk migrain. Jadi, adalah disarankan supaya pesakit migrain mempunyai diari untuk mengesan faktor pencetus dan seterusnya menjauhi faktor-faktor ini. Pengawalan tekanan secara berkesan, kaedah relaksasi, aktiviti fizikal dan penurunan berat badan jika perlu juga membantu mencegah migrain selain amalan gaya hidup sihat dengan diet yang sihat serta mendapat tidur yang cukup.

Bagi wanita, mengambil ubat hormon mungkin membantu mengurangkan migrain. Selain itu. Terdapat beberapa jenis ubat-ubatan yang terbukti berkesan untuk mencegah migrain. Pastikan anda mendapat nasihat doktor sebelum mula mengambil ubat-ubatan ini

Migraine ;National Institute of Neurological Disorders and StrokeAcute Migraine, Acute Pain, Center of Disease Control and PreventionChronic Headache, CHRONIC PAIN MANAGEMENT TRAINING MODULE FOR PRIMARY CARE MINISTRY OF HEALTH MALAYSIA.Migraine, MyHealth Portal-KKMMigraine Headache, National Health Service,UKMigraine headache, Cleveland Clinic


Kanser Lidah: Punca, Simptom dan Rawatan

Pernahkan anda mendengar tentang kanser lidah? Walaupun agak jarang didapati, namun ada baiknya sekiranya kita tahu serba sedikit tentang kanser ini. Sekiranya anda salah seorang pesakit kanser lidah atau mempunyai orang tersayang yang menghidapi kanser ini, kami berharap agar artikel ini bermanfaat untuk anda.

Punca sebenar kanser lidah adalah tidak dapat dikenalpasti. Namun begitu, perokok tegar dan peminum arak merupakan golongan tertinggi yang terdedah kepada risiko kanser lidah dan dua tabiat ini boleh dielakkan untuk mengurangkan risiko tersebut. Kajian menunjukkan bahawa perokok yang juga peminum arak adalah 15 kali ganda lebih berisiko mendapat kanser mulut berbanding orang lain.

Walau bagaimanapun, terdapat kajian bahawa golongan lebih muda dan wanita semakin ramai menghidap kanser ini. Berdasarkan kajian tersebut, mereka mendapati bahawa sebahagian daripada punca kes-kes kanser lidah pada golongan ini ialah berkaitan jangkitan HPV.

(HPV) ialah sejenis virus yang kebiasaannya menjangkiti kulit dan sel-sel yang melapisi bahagian luar sesetengah organ. Bagi kebanyakan pesakit, mereka tidak akan menyedari bahawa mereka dijangkiti HPV dan jangkitan ini kerana jangkitan ini jarang kali mengakibatkan kemudaratan yang serius dan kebiasaannya akan pulih dengan sendiri. Namun begitu, pada sesetengah orang yang berisikp, virus ini boleh menyebabkan perubahan atau mutasi pada sel-sel mulut dan lidah yang boleh meningkatkan risiko kanser lidah di tempat yang dijangkiti.

Antara faktor lain yang meningkatkan risiko kanser lidah selain daripada merokok dan minum arak ialah:

Mengunyah tembakau
Kurang pengambilan buah-buahan, sayur-sayuran
Pengambilan banyak daging merah dan makanan yang diproses
Jangkitan human papillomavirus (HPV) melalui aktiviti seksual melalui rongga mulut
Mempunyai sejarah keluarga yang menghidap kanser lidah atau mulut
Pernah menghidap kanser terdahulu

Antara gejala kanser lidah termasuklah:

Tompok merah atau putih pada lidah yang tidak boleh hilang
Sakit tekak
Ulcer atau benjolan pada lidah yang tidak hilang
Sakit apabila menelan
Kebas di mulut
Sakit atau rasa terbakar di atas lidah
Masalah menggerakkan lidah atau bercakap
Terasa ketulan di leher
Pendarahan dari lidah yang tidak dapat dijelaskan (bukan disebabkan oleh tergigit lidah atau kecederaan lain)
Sakit di telinga (jarang)

Namun begitu, haruslah diingat bahawa gejala-gejala ini mungkin disebabkan oleh penyakit yang kurang serius. Oleh itu, bagi memastikan anda mendapat diagnosis yang tepat, anda dinasihatkan untuk berjumpa dengan doktor.

Terdapat beberapa jenis pemeriksaan yang boleh dilakukan untuk mengesan kanser lidah. Antaranya ialah:

Nasoendoskopi. Semasa prosedur ini, doktor akan meletakkan skop atau tiub fleksibel yang mempunyai kamera pada kedalam hidung anda untuk melihat dengan lebih terperinci bahagian di dalam mulut anda, di belakang lidah, tekak dan kotak suara. Oleh kerana prosedur ini kebiasannya agak kurang selesa, doktor anda mungkin menggunakan semburan anestetik untuk mengurangkan rasa sakit atau tidak selesa pada tekak anda sebelum meletakkan nasoendoskopi. Jika pakar mendapati terdapat bahagian yang tidak normal, mereka akan mengambil biopsi dari kawasan tersebut. Ini biasanya diatur untuk masa lain.
Biopsi ialah prosedur untuk mengambil sampel kecil tisu yang pada bahagian yang disyaki terdapat kanser lidah untuk memeriksa sel menggunakan mikroskop. Prosedur ini dilakukan dengan ubat anestetik untuk menghilangkan rasa sakit semasa prosedur dijalankan. Antara kaedah-kaedah biopsi adalah seperti berikut:

Biopsi menggunakan jarum halus. Jarum nipis akan dimasukkan ke dalam bahagian yang disyaki terdapat kanser lidah dan sampel lidah akan ditarik melalui sedutan ke dalam picagari seperti mengambil darah.
Biopsi incision. Sampel kanser dikeluarkan dengan pisau bedah.
Biopsi tebuk. Menebuk bahagian lidah yang disyaki terdapat kanser lidah dengan mengambil lebih banyak tisu dibahagian tersebut berbanding biopsi menggunakan jarum halus.

X-ray mulut dan tekak, termasuk imbasan CT scan (computed tomography) atau imbasan PET scan (positron emission tomography). X-ray dan CT dapat memberikan imej dalam mulut yang lebih terperinci untuk mengesan apa-apa struktur lidah yang tidak normal. PET scan pula menggunakan bahan radioaktif untuk mengenal pasti jika terdapat aktiviti pertumbuhan abnormal sel-sel pada bahagian mulut yang boleh disebabkan oleh kanser lidah yang sedang aktif membesar.

Rawatan adalah bergantung kepada lokasi kanser pada lidah, berapa besar saiznya dan sekiranya kanser telah merebak ke bahagian badan yang lain.

Pembedahan selalunya dilakukan untuk membuang kanser dari bahagian lidah anda yang boleh dilihat seperti di bahagian hadapan lidah. Doktor bedah anda juga akan mengeluarkan beberapa tisu yang sihat di sekeliling tisu kanser dan nodus limfa yang berdekatan, untuk memastikan semua kanser hilang dan mengurangkan risiko untuk kanser kembali selepas pembedahan.
Pesakit juga akan menjalani terapi sinaran atau radioterapi. Terapi sinaran akan menghentikan sel kanser daripada hidup dan terus bertumbuh. Radioterapi juga memusnahkan sel-sel kanser dan boleh mengecut atau menghapuskan tumor. Terapi sinaran melibatkan lima hingga enam minggu rawatan harian.
Kemoterapi pula digunakan selepas pembedahan untuk mengurangkan risiko kanser kembali atau untuk melambatkan pertumbuhan tumor dan mengawal gejala apabila kanser tidak dapat dirawat sekiranya kanser sudah tidak mampu dikawal (rawatan paliatif).

Setelah menjalani rawatan-rawatan tersebut, anda akan dibantu untuk memulihkan fungsi mulut anda yang terjejas akibat kanser seperti mengunyah, menggerakkan lidah, menelan dan bercakap dengan lebih baik.

Berdasarkan kajian, hampir semua pesakit yang didiagnosis pada peringkat awal mempunyai jangka hayat yang paling lama dan tidak memerlukan rawatan lanjut. Oleh itu, semakin lewat peringkat kanser ini dikesan, semakin sukar kanser dirawat sepenuhnya.

Kebanyakan kanser lidah pada bahagian pangkal lidah atau bawah lidah sering terlepas pandang dan oleh itu, ia lebih lambat dijumpai ketika diagnosis. Kebanyakkan masanya, kanser tersebut sudah pun merebak ke tempat lain dan pada tahap akhir. Oleh itu, diagnosis awal amat membantu meningkatkan keberkesanan rawatan. Namun begitu, haruslah diingat bahawa kadang-kadang, kanser boleh datang semula dengan sendirinya walaupun sudah dirawat sepenuhnya.

Pesakit kanser lidah secara umumnya mempunyai kadar hayat relatif 5 tahun yang tinggi. Statistik ini adalah berdasarkan bandingan yang dilakukan anatara pesakit kanser mulut dan orang sihat.

Kadar hayat 5 tahun untuk pesakit kanser lidah ialah:

83% pesakit akan hidup lebih daripada 5 tahun sebelum kanser merebak
69% pesakit akan hidup lebih daripada 5 tahun jika ia telah merebak ke mana-mana nodus limfa
41% pesakit akan hidup lebih daripada 5  tahun jika ia telah merebak ke bahagian lain badan

Jenis Kanser yang lain

MediLexicon International. (n.d.). Tongue cancer: Symptoms, pictures, and outlook. Medical News Today.
Articles. Cedars. (n.d.). Retrieved September 25, 2022, from UK, C. R. (2022, January 21). What is tongue cancer? About tongue cancer | Cancer Research UK.
WebMD. (n.d.). Tongue cancer: Causes, diagnosis, and treatment. WebMD.


Kanser Tonsil: Punca, Simptom dan Rawatan

Apakah itu Kanser Tonsil? Artikel ini akan membincangkan punca, simptom dan rawatan kepada masalah kanser tonsil.

Tahukah anda apa itu tonsil? Tonsil adalah sepasang kelenjar berbentuk bujur di bahagian belakang mulut anda. Fungsinya adalah untuk melawan kuman pada bahagian mulut. Oleh itu, tonsil sangat penting untuk memastikan bahagian mulut anda bebas daripada jangkitan kuman dan mengekalkan kesihatan mulut anda. Namun, tahukan anda tonsil juga boleh terjejas dan boleh dihidapi kanser?

Berdasarkan kajian, sebanyak 23.1% kanser orofarinks terdiri daripada kanser tonsil, menjadikan kanser ini kanser yang paling tinggi di dunia untuk bahagian hidung, telinga dan tekak. Kanser ini dihidapi oleh 8.4 orang bagi setiap 100,000 orang, menjadikannya kanser yang agak jarang didapati pada pesakit.

Namun begitu, kes-kes kanser tonsil telah meningkat secara mendadak sejak 40 tahun yang lalu dan hal ini dikaitkan dengan jangkitan wabak virus HPV. Negara-negara barat adalah yang paling tinggi terjejas dan hal ini dibuktikan melalui peningkatan dalam insiden kanser tonsil daripada 42.5% sebelum tahun 2000 kepada 72.2% pada tahun 2005-2009. Jom kita kenali lebih dekat, apakah kanser tonsil ini, puncanya, simptomnya dan rawatannya.

Kanser ini terjadi apabila sel-sel yang sihat dalam tonsil mengalami perubahan pada bahagian DNA. DNA didapati pada semua sel dalam tubuh dan ia berfungsi sebagai ‘otak’ dan mampu memberi arahan kepada kepada sel seperti menghasilkan protein-protein tertentu dan membiak.

Sekiranya DNA ini termutasi, ia boleh merosakkan keupayaan sel untuk berfungsi secara normal dan sihat. Secara khususnya, ia boleh mengakibatkan sel tersebut untuk membiak di luar kawalan dan memanjangkan jangka hayat sel tersebut. Sekiranya hal ini berlaku, maka terjadilah kanser tonsil. Akhirnya, sel-sel termutasi yang terkumpul ini boleh merebak ke bahagian badan yang lain.

Punca sebenar kanser ini masih tidak dapat dikenalpasti namun, kajian mendapati bahawa human papillomavirus (HPV) memainkan peranan dalam pembentukan kanser ini dan memutasikan DNA. HPV boleh menjangkiti melalui aktiviti seksual melalui mulut.

Kanser yang disebabkan oleh HPV cenderung berlaku pada golongan yang lebih muda dan kebiasaannya boleh dirawati dengan baik. Namun begitu, kanser tonsil juga boleh dihidapi oleh pelbagai peringkat usia yang lain dan sebenarny paling kerap didapati pada golongan berusia 50 tahun ke atas. Tahukah anda bahawa orang lelaki mempunyai risiko sebanyak empat kali ganda lebih tinggi berbanding perempuan untuk menghidapi kanser ini.

Faktor-faktor yang boleh meningkatkan risiko kanser tonsil termasuklah:

Merokok atau menggunakan tembakau
Minum alkohol
Dijangkiti human papillomavirus (HPV)

Gejala-gejala kanser tonsil termasuklah:

Luka di bahagian belakang mulut yang tidak sembuh
Saiz sebelah tonsil lebih besar berbanding yang satu lagi
Darah dalam air liur
Sakit mulut
Kesukaran mengunyah, menelan atau bercakap
Sakit tekak yang berterusan
Sukar memakan makanan masam seperti buah oren dan lemon
Sakit telinga yang teruk
Ketulan atau sakit di leher
Sakit apabila menelan
Nafas berbau

Sebelum melakukan pemeriksaan lanjut, doktor akan melakukan pemeriksaan menyeluruh terlebih dahlu pada bahagian tonsil bagi melihat saiz dan bentuknya. Doktor juga akan memeriksa bahagian lain seperti tekak, leher, telinga dan hidung untuk mememastikan sekiranya terdapat kanser lain atau sekiranya kanser tonsil telah merebak. Untuk mengesahkan kanser ini, terdapat beberapa prosedur yang biasanya akan dilakukan seperti:

Radiografi, yang terdiri daripada imbasan CT (computed tomography), PET (positron emission tomography) dan MRI (pengimejan resonans magnetik). Radiografi membantu untuk memberi imej atau gambaran kanser dengan lebih terperinci pada bahagian mulut yang tidak dapat dilihat dengan mata kasar dan ia digunakan untuk memastikan sama ada kanser telah merebak di bahagian lain seperti bahagian muka ataupun organ dalaman yang lain. Radiografi boleh digunakan untuk mengesahkan tahap kanser tonsil.
Biopsi (mengambil sebahagian isi tonsil). Untuk mengesahkan kanser tonsil, biopsi akan dilakukan untuk memeriksa lebih terperinci komposisi sel tonsil melalui mikroskop. Selain radiografi, biopsi juga boleh digunakan untuk mengesahkan tahap kanser tonsil. Prosedur ini dilakukan dengan menggunakan pisau kecil atau jarum nipis yang boleh menyedut sedikit isi tonsil tersebut. Pesakit akan diberikan ubat anestetik untuk menghilangkan rasa sakit semasa prosedur dijalankan.
Ujian darah. Walaupun ujian darah tidak digunakan secara khusus untuk mendiagnosis kanser tonsil, namun ia adalah penting menilai kesihatan pesakit secara menyeluruh sebelum menjalani rawatan selanjutnya sekiranya perlu.

Terdapat beberapa jenis prosedur atau rawatan yang boleh dilakukan untuk merawat kanser tonsil. Namun begitu, jenis prosedur adalah bergantung kepada saiz dan lokasi kanser tonsil dan sama ada kanser telah merebak ke bahagian badan yang lain. Antara prosedur-prosedur yang dilakukan termasuklah:

Terapi radiasi. Kaedah ini menggunakan pancaran sinaran tenaga tinggi yang mensasarkan kepada kanser tumour dan membunuh sel-sel kanser tersebut. Terapi ini digunakan untuk kanser tonsil yang dikesan pada peringkat awal untuk mengecutkan tumor. Terapi sinaran juga boleh digunakan selepas pembedahan untuk membunuh mana-mana sel kanser yang mungkin tertinggal walaupun telah dibuang sepenuhnya melalui pembedahan.
Kemoterapi. Kemoterapi adalah ubat-ubatan yang diberikan untuk membunuh kanser dan boleh terdapat dalam bentuk pil atau cecair yang dimasukkan dalam pembuluh darah. Kemoterapi sering digunakan dalam kombinasi dengan terapi radiasi. Ia juga boleh digunakan untuk membantu melambatkan perkembangan kanser dan mengurangkan simptom-simptom kanser bagi keselesaan pesakit apabila rawatan lain tidak dapat dilakukan sekiranya kanser telah merebak.
Pembedahan. Jika terapi sinaran dan kemoterapi tidak berjaya memusnahkan kanser, pembedahan akan dilakukan. Pembedahan pada bahagian leher juga mungkin diperlukan sekiranya kanser telah merebak ke nodus limfa yang terdapat pada kawasan leher.

Tempoh masa untuk pulih adalah bergantung kepada beberapa faktor, termasuklah tahap kanser semasa rawatan dan kemampuan badan pesakit sendiri. Rawatan terapi radiasi dan kemoterapi kebiasaannya mengambil masa beberapa minggu atau bulan untuk selesai.

Berdasarkan statistik, risiko kematian pada penghidap kanser tonsil adalah sangat rendah. Namun begitu, seperti kebanyakan kanser, semakin awal pesakit mendapatkan rawatan, maka semakin panjang jangka hayat pesakit.

Berdasarkan kajian, 8.5 hingga 9 orang daripada 10 yang disahkan menghidap kanser tonsil berpunca daripada jangkitan HPV akan hidup dalam tempoh melebihi lima tahun. Namun begitu, kadar kelangsungan hidup hanyalah anggaran yang digunakan berdasarkan data-data yang terdapat pada pesakit sebelum ini.

Kadar kelangsungan hidup boleh menjadi lebih panjang atau pendek mengikut individu. Oleh itu, kadang-kadang agak sukar untuk doktor menerangkan sejauh mana rawatan pesakit akan berjaya atau berapa lama lagi pesakit akan hidup.

Jenis Kanser yang lain

Mayo Foundation for Medical Education and Research. (2022, September 22). Tonsil cancer. Mayo Clinic.
Tonsil cancer: Symptoms, signs and prognosis. Cleveland Clinic. (n.d.).
Articles. Cedars. (n.d.).
Williamson AJ, Mullangi S, Gajra A. Tonsil Cancer. [Updated 2022 Feb 7]. In: StatPearls [Internet]. Treasure Island (FL): StatPearls Publishing; 2022 Jan


Ubat Iberet: Dos, Fungsi & Kesan Sampingan

Apakah kegunaan ubat Iberet? Artikel ini akan membincangkan kegunaan, fungsi dan kesan sampingan ubat ini.

Kandungan didalam setiap tablet: ferrous sulfate, vitamin C, niacinamide, calcium pantothenate, thiamine mononitrate, riboflavin, pyridoxine hydrochloride, cyanocobalamin dan folic acid.

Iberet ialah suplemen multivitamin dan zat besi untuk merawat masalah kekurangan vitamin dan zat besi akibat dari gizi yang tidak seimbang, penyakit tertentu atau kegunaan semasa hamil. Ubat ini boleh didapati melalui prekripsi doktor atau boleh dibeli di farmasi.

Fungsi dan Kegunaan Iberet

Fungsi utama Iberet adalah untuk merawat masalah kekurangan asid folik, multivitamin dan zat besi antaranya:

Anemia akibat dari kekurangan zat besiAnemia akibat daripada kekurangan nutrisi dan gizi yang tidak seimbangAnemia ketika mengandung akibat kekurangan vitamin C dan vitamin B

Iberet diambil secara oral dan diambil sebelum atau selepas makan atau seperti arahan doktor. Anda perlu ikuti arahan dan nasihat doktor jika ubat ini diprekripsikan oleh mereka untuk anda.

Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Zat besi didalam Iberet membantu mengurangkan risiko kekurangan zat besi ketika hamil seterusnya membantu didalam penghasilan hemoglobin yang mencukupi.

Asid folik didalam Iberet pula membantu didalam penghasilan sel darah merah yang sihat terutamanya ketika hamil seterusnya mengelakkan masalah seperti kecacatan kepada bayi.

Vitamin B12 didalam Iberet juga membantu didalam penghasilan sel darah merah yang sihat ketika hamil dan mengelakkan masalah seperti kecacatan kepada bayi dan kelahiran pra-matang.

Kesan-Kesan Buruk Kekurangan Zat Besi, Asid Folik dan Vitamin B12 Terhadap Wanita Hamil

Kelahiran bayi pra-matangBerlaku kecacatan pada bayi seperti kerosakan pada otakPembentukan bayi yang tidak sempurnaDepresi selepas bersalinAnemia pada bayiBadan terasa lemah dan penatBacaan Hb yang rendah (anemia)

Dewasa: Pengambilan 1 tablet sekali sehari

Simpan Iberet didalam suhu bawah 30°C, jauh dari cahaya matahari dan kelembapan. Jauhkan dari kanak-kanak.

Iberet antara ubat yang berguna terutamanya bagi wanita yang sedang hamil. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Iberet adalah ubat yang diambil mengikut doa dan arahan doktor. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sebelum mengambil Iberet, sila beritahu sejarah perubatan anda terutama sekali jika anda ada penyakit ulser perut.Jangan kongsi ubat ini bersama orang lain.Iberet bukanlah pengganti untuk gizi yang seimbang. Anda patut amalkan gizi yang seimbang dengan banyakkan pengambilan makanan-makan sihat.

Interaksi Iberet Bersama Ubat-Ubatan Lain?

Sesetengah ubat yang diambil bersama dengan Iberet boleh menyebabkan berlakunya reaksi dan mengakibatkan kesan sampingan. Antaranya:

Mengurangkan penyerapan penicillamineMengurangkan penyerapan antibiotic seperti tetracyclineMegurangkan penyerapan zat besi jika diambil bersama antacidPengambilan minuman berkafein dan susu boleh merencat penyerapan zat besi

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

MIMS Malaysia “Iberet”Iberet-Folic-500 Tablet-WebMDAnemia in Pregnancy-WebMD


Ubat Zincofer: Dos, Fungsi & Kesan Sampingan

Apakah kegunaan ubat zincofer? Artikel ini akan membincangkan kegunaan ubat zincofer, dos dan kesan sampingan yang mungkin boleh dihadapi.

Kandungan didalam setiap kapsul: Ascorbic Acid, Ferrous Fumarate, Folic Acid, Vitamin B12, Vitamin B6, Zinc Sulphate

Zincofer ialah sejenis makanan tambahan atau suplemen untuk merawat masalah kekurangan zinc, zat besi dan asid folik didalam badan. Ubat ini boleh didapati melalui prekripsi doktor atau boleh dibeli di farmasi.

Fungsi dan Kegunaan Zincofer

Fungsi utama Zincofer adalah untuk merawat masalah kekurangan zinc dan asid folik antaranya:

Anemia akibat dari kekurangan zat besiAnemia akibat daripada kekurangan nutrisiAnemia ketika mengandungSerangan dan jangkitan cacingKekejangan

Zincofer diambil secara oral dan diambil selepas makan atau seperti arahan doktor. Anda perlu ikuti arahan dan nasihat doktor jika ubat ini diprekripsikan oleh mereka untuk anda.

Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Zat besi didalam Zincofer membantu mengurangkan risiko kekurangan zat besi ketika hamil seterusnya membantu didalam penghasilan hemoglobin yang mencukupi.

Asid folik didalam Zincofer pula membantu didalam penghasilan sel darah merah yang sihat terutamanya ketika hamil seterusnya mengelakkan masalah seperti kecacatan kepada bayi.

Vitamin B12 didalam Zincofer juga membantu didalam penghasilan sel darah merah yang sihat ketika hamil dan mengelakkan masalah seperti kecacatan kepada bayi dan kelahiran pra-matang.

Kesan-Kesan Buruk Kekurangan Zat Besi, Asid Folik dan Vitamin B12 Terhadap Wanita Hamil

Kelahiran bayi pra-matangBerlaku kecacatan pada bayi seperti kerosakan pada otakPembentukan bayi yang tidak sempurnaDepresi selepas bersalinAnemia pada bayiBadan terasa lemah dan penatBacaan Hb yang rendah (anemia)

Dewasa: Pengambilan 1 kapsul sekali sehari

Simpan Zincofer didalam suhu bawah 25°C, jauh dari cahaya matahari dan kelembapan. Jauhkan dari kanak-kanak.

Zincofer antara ubat yang berguna terutamanya bagi wanita yang sedang hamil. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Sakit pada bahagian perutMuntah-muntahCirit-biritPengsan dan koma

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Zincofer adalah ubat yang diambil mengikut doa dan arahan doktor. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sila beritahu doktor atau ahli farmasi jika anda ada masalah alergi terhadap Zincofer.Sebelum mengambil Zincofer, sila beritahu sejarah perubatan anda terutama sekali jika anda ada penyakit ulser perutJangan kongsi ubat ini bersama orang lain.

Interaksi Zincofer Bersama Ubat-Ubatan Lain?

Sesetengah ubat yang diambil dengan Zincofer boleh menyebabkan berlakunya reaksi atau mengakibatkan kesan sampingan. Antaranya:

Mengurangkan penyerapan penicillamineMengurangkan penyerapan antibiotic seperti tetracyclineMegurangkan penyerapan zat besi jika diambil bersama antacidPengambilan minuman berkafein dan susu boleh merencat penyerapan zat besi

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

MIMS Malaysia “Zincofer”Anemia in pregnancy-WebMD


5 Punca Masalah Najis Hijau yg Anda Perlu Tahu

Apakah punca kepada masalah najis hijau? Artikel ini akan membincangkan punca dan rawatan kepada masalah ini.

Najis adalah produk perkumuhan bahan makanan dan minuman manusia. Apabila kita makan, pencernaan bermula seawal di dalam mulut dan terus berlaku sepanjang saluran makanan sehingga ke rectum atau kantung najis. Di sepanjang saluran ini, berbagai proses yang melibatkan pelbagai enzim dan organ berlaku. Bahan makanan yang melalui proses ini mengalami penyerapan nutrient dan air, mengalami perubahan warna bergantung kepada warna asal, dan akhirnya dibuang melalui system perkumuhan. Justeru, warna najis akan berubah hampir setiap hari bergantung kepada beberapa faktor termasuk diet harian.

Kebiasaannya, najis mempunyai warna kuning atau coklat. Pigmen kuning dan coklat ini terhasil apabila bahan makanan yang bercampur dengan jus hempedu-yang asalnya berwarna hijau melalui proses pencernaan. Proses ini mengubah warna jus hempedu daripada hijau ke kuning. Akan tetapi, najis juga boleh berubah kepada warna hijau, hitam, merah dan lain-lain. Walaupun kebanyakan perubahan warna najis bukanlah petanda anda menghidap penyakit, adalah lebih baik anda mendapatkan konsultasi doktor jika anda bimbang.

Najis berwarna hijau juga boleh berlaku pada bayi dan kanak-kanak. Pada hari pertama sehingga ketiga kehidupan, bayi akan mengeluarkan najis melekit berwarna hitam-kehijauan dipanggil mekonium. Mekonium adalah hasil campuran sel dan bahan-bahan lain yang dirembeskan ke dalam perut bayi semasa di dalam rahim. Selepas hari ketiga kehidupan, najis bayi akan mula bertukar menjadi warna hijau- keadaan ini dipanggil najis sementara sebelum kemudiannya berubah warna menjadi coklat atau kuning. Secara amnya, najis berwarna hijau pada bayi bukanlah sesuatu yang perlu dirisaukan kecuali jika bayi atau anak anda turut mengalami gejala lain selain perubahan warna najis.

Warna Najis yang Berbeza

Jadual di bawah merupakan contoh warna-warna najis dan puncanya:

Punca Najis Berwarna Hijau

Diet dengan makanan berwarna hijau atau lebih sayur-sayuran boleh menjadi punca najis anda berwarna hijau. Sayuran dan tumbuhan kaya klorofil seperti brokoli, bayam dan kangkung adalah antara sebab najis menjadi hijau. Selain itu, makanan-makanan berikut juga boleh menjadi punca: -kekacang hijau seperti pistachio dan kacang Edamame, teh Matcha, buah-buahan hijau seperti avocado dan epal hijau, pewarna makanan dan herba-herba seperti parsli.

Najis berwarna hijau pada bayi selepas hari ke 5 pula mungkin disebabkan oleh kekurangan susu ataupun ketidakseimbangan kandungan susu awal and susu akhir ibu menyusu. Kandungan susu ibu berubah setiap kali sesi penyusuan. Susu awal (foremilk) mempunyai lebih peratusan air,rendah kandungan lemak dan tinggi kandungan gula daripada susu akhir (hindmilk) yang lebih berlemak dan tinggi kalori. Jika bayi mendapat lebih banyak susu awal, najis mereka lebih hijau daripada jika mereka mendapat banyak susu akhir.

Pengenalan kepada makanan berwarna hijau pada umur 6 bulan boleh mempengaruhi pigmen najis bayi. Selain itu, alergi pada susu formula juga boleh menjadi punca najis bayi menjadi hijau dan mungkin berdarah.

2. Jangkitan di dalam usus

Jangkitan mikroorganisma pada usus boleh menyebabkan usus anda bergerak lebih laju daripada biasa sekaligus mengurangkan masa untuk makanan dicerna dengan sempurna di dalam usus. Jus hempedu yang sepatutnya bertukar warna tidak dicerna dan mengekalkan warna hijaunya di dalam najis.

Jangkitan usus pada bayi juga boleh menyebabkan najis bayi menjadi lebih hijau dan berbau daripada biasa kerana perubahan dalam di dalam usus. Kebiasaannya, bayi akan mengalami cirit-birit dan mungkin mendapat dehidrasi. Dapatkan konsultasi doctor jika bayi anda membuang air besar lebih kerap daripada biasa.

Sesetengah ubat-ubatan boleh mengubah bakteria baik di dalam usus anda dan menyebabkan ia mencerna makanan menjadi kehijauan.  Ubat juga boleh menyebabkan usus anda tidak selesa dan menyebabkan anda mendapat cirit-birit. Keadaan ini juga boleh berlaku kepada bayi dan kanak-kanak yang mengambil ubat-ubatan.

4. Masalah kesihatan lain

Selepas pembedahan pembuangan pundi hempedu: pembuangan pundi hempedu menyebabkan lebih banyak jus hempedu dirembeskan ke usus dan najis cair berwarna hijau.
Sindrom Iritasi Usus: Pesakit yang mempunyai sindrom iritasi usus sentiasa mengalami masalah pencernaan makanan dan cirit-birit. Mereka juga boleh mengalami najis berwarna hijau.
Masalah penyumbatan saluran di dalam hati : Masalah ini boleh berlaku kepada orang yang mempunyai ketagihan alcohol, kanser hati, kanser hempedu atau apa sahaja keadaan yang menyebabkan saluran hati tidak dapat merembeskan jus hempedu. Kesudahannya, air kencing menjadi lebih pekat manakala najis menjadi pucat.

Keadaan ini juga boleh berlaku pada bayi dan jika tidak dirawat, ia boleh mendatangkan maut. Bayi yang mempunyai masalah ini akan membuang najis berwarna pucat dari awal dan perlu mendapat rawatan segera.

Pengambilan vitamin tinggi klorofil atau tinggi zat besi juga boleh menyebabkan najis berwarna hijau. Ibu yang mengambil banyak zat besi semasa mengandung atau bayi yang memerlukan supplemen zat besi juga mengalami perkara yang sama.

Kebiasaannya, najis berwarna hijau adalah sesuatu yang normal.

Tambahan lagi jika anda mengubah diet ataupun sakit. Akan tetapi, jika keadaan ini berterusan ataupun anda bimbang, dapatkan nasihat doctor.

Doktor akan mengambil sejarah kesihatan anda, dan kemudian membuat keputusan sama ada anda memerlukan pemeriksaan lanjutan atau tidak. Antara pemeriksaan lanjutan yang mungkin dilakukan termasuk:

Ujian darah : ujian darah dilakukan untuk memastikan anda bebas daripada jangkitan kuman dan juga untuk memeriksa fungsi organ seperti hati dan buah pinggang anda.
Ujian Xray atau Ultrasound : Ujian ultrasound mungkin dilakukan jika Doktor mengesyaki anda mengalami masalah hati manakala Xray mungkin dilakukan jika anda mengalami masalah usus.
Ujian Endoskopi: Ujian Ultrasound dan Xray hanya boleh mengesan sebahagian kecil masalah salur pencernaan. Ujian endoskopi kadang-kala diperlukan untuk mengesahkan jika anda mempunyai luka atau iritasi usus. Ujian endoskopi dilakukan dengan memasukkan tiub silicon berkamera melalui mulut.
Ujian CT scan : Jarang sekali, ujian CT scan diperlukan untuk membantu diagnosa. Namun, ia jarang dilakukan untuk kes najis berwarna hijau.

Kesimpulannya, najis berwarna hijau tidak sepatutnya menjadi kerisauan. Dapatkan nasihat doktor jika anda atau bayi anda mengalami perubahan warna najis tanpa perubahan diet ataupun jika najis berwarna hijau dan lebih cair daripada biasa.